钦定古今图书集成/明伦汇编/闺媛典/第059卷 > 罗举妻张氏
## 钦定古今图书集成/明伦汇编/闺媛典/第059卷 > 罗举妻张氏

按《明外史列女传》：“罗举妻张氏，沙县人。嘉靖中倭乱，
举携妻妾窜岩穴间。贼至，张与妾及妾子俱为所获。
贼见张美，欲犯之，不从，中途解发自缢。贼觉断之，仍
解行缠。贼又觉，夺之。徒跣至营，贼首大悦，欲留之，张
厉声曰：‘速赐一死’。贼曰：‘不畏死，吾杀汝妾’。遂拔刀向
妾，张引颈曰：‘请代妾留，抚婴孩，存夫嗣’。贼命牵出杀”
之。张先行，了无惧色。贼方犹豫，张骂不绝口，遂遇害。
投尸于河，数日尸浮如生。